હજારોની સંખ્યામાં સ્ટુડન્ટ્સ રેલવેમાં સરકારી નોકરી મેળવવાને લઈને આંદોલન કરી રહ્યા છે. રેલવે તંત્ર દ્વારા આ અંગેની જાણ પોલીસને કરવામાં આવતા પોલીસ આવી પહોંચી હતી. સવારે ઓફિસ પહોંચવા માટે રેલવે સ્ટેશન પહોંચેલા નોકરીયાત લોકો ટ્રેન લેટ થવાને કારણે પરેશાન થઈ ગયા હતા. લોકલ ઉપરાંત સીએસટી ખાતે આવતી લાંબા અંતરની ટ્રેન સેવાને પણ અસર પહોંચી છે.મીડિયા રિપોર્ટ્સ પ્રમાણે તંત્ર દ્વારા જાણ કરવામાં આવ્યા બાદ પોલીસ સીએસટી અને માટુંગા રેલવે સ્ટેશન પહોંચી હતી અને વિરોધ પ્રદર્શન કરી રહેલા સ્ટુડન્ટ્સને સમજાવવાનો પ્રયાસ કર્યો હતો. સ્ટુડન્ટ્સને ટ્રેક પરથી ખસેડવા માટે પોલીસે લાઠીચાર્જ પણ કર્યો હતો.